Ādmiņu dižakmens
Ādmiņu dižakmens vai Ādmiņu kalna dižakmens ir dižakmens Aizkraukles novada Staburaga pagastā. Izvietojies pagasta dienviddaļā Ādmiņu kalna austrumu pakājē 230 m uz ziemeļiem no Staburaga dzelzceļa pieturas. Līdz 1995. gadam bija atsegta tikai viena 3,8 m augsta un 6 m plata mala, tagad atrakts 4,15 m augstumā, atsedzot arī stateniskās plaknes stūrus. Kopš 2000. gada aizsargājams dabas piemineklis — ģeoloģisks veidojums.